Слано језеро Ларнака ( , ) је сложена мрежа од четири слана језера (од којих су 3 међусобно повезана) различитих величина, западно од града Ларнака. Највеће је језеро "Алики", затим језеро "Орфани", језеро "Сорос" и језеро "Спиро". Они формирају друго највеће слано језеро на Кипру, након сланог језера у Лимасолу. Укупна површина језера износи и до 2,2 км2 а смештено је тик уз пут који води до Међународног аеродрома Ларнака, и једно је је од најкарактеристичнијих знаменитости овог подручја. Сматра се једним од најважнијих мочварних подручја Кипра и проглашено је Рамсарским подручјем, заштићеним природним подручјем у мрежи Натура 2000, Посебним заштићеним подручјем према Барселонској конвенцији о заштити мора и приобалних подручја Медитерана и важним подручјем за птице (Important Bird Area-IBA). Језеро је окружено халофитним грмљем, а на његовој обали се налази џамија "Hala Sultan Tekke" - једно од најсветијих места османског ислама. У њему се налази гроб Ум Харам, Мухамедове следбенице.